《齐天乐 其二 董旗坝观梅用前韵》
清代·聂树楷

峰回路转车初换。迎人冷香先散。十里溪塍，万株琼玉，尽许乘间游晏。

行吟伫念。疑邓尉繁英，称来山县。一白迷漫，海浮香雪去尘远。

寻幽腰脚尚健。奈咏花才拙，大不如愿。且让江城，谱成新引，吹入鹤楼仙馆。

归途趁晚。倘劫漏乡园，明年重见。老态虽增。想花曾识面。

作者简介：贵州务川人，字尊吾，仡佬族，清光绪初游学贵阳，应府试,取第一名，甲午乡试中举。